شه‌فه‌ق نيوز/ سه‌ركرده‌يل يه‌كێتى ئۆرپا له‌ دانيشتنيگ له‌ برۆكسل بڕيگ مه‌رجه‌يل سه‌خت دانان ئه‌را ده‌رچگن بريتانيا، يه‌يش له‌ ده‌رخسن ده‌گمه‌نيگ ئه‌را يه‌كگرتن.
وه‌ گووره‌ى ئاژانس روێته‌رز ئه‌وه‌ ده‌ركه‌فت ك له‌ سه‌ره‌تاى ئى دانيشتنه‌ سه‌ركرده‌يل يه‌كێتى ئۆرپى باوه‌ڕيان ئه‌وه‌ بويه‌ ك بريتانيا ئحساس وه‌ ئه‌وه‌ نه‌كا نه‌ف له‌ى ده‌رچگنه‌ وه‌رئه‌گرێد، ئه‌ويش له‌وه‌ر ئه‌وه‌گ هان ده‌وڵه‌ته‌يل تر نه‌ياد ئه‌را هه‌مان مه‌رام.
جى باسه‌، روێته‌رز باس له‌وه‌ كرد ك سه‌ركرده‌يل ئۆرپى له‌ برۆكسل هه‌وڵ ره‌زامه‌نى ئه‌يه‌ن له‌بان شماره‌يگ رينمايى ئه‌را دانيشتن و داناين مه‌رجه‌يليگ له‌باره‌ى ده‌رچگن بريتانيا له‌ يه‌كێتى ئۆرپاو له‌وانه‌يش ده‌سه‌وه‌ركردن ماف 3 مليۆن موغته‌رب له‌ ده‌وڵه‌ته‌يل تره‌و له‌ بريتانيا و زه‌مانه‌ت داين ده‌يان مليار يۆرۆ و مه‌سه‌له‌ى ريككه‌فتن له‌بان بازرگانى ئازاد و مه‌رجه‌يل تر سه‌خت ك كيشه‌ ئه‌خاده‌ گامه‌يل ده‌رچگن ئه‌و وڵاته‌.
